CELEX: 62019TN0628
Language: mt
Date: 2019-09-20 00:00:00
Title: Kawża T-628/19: Rikors ippreżentat fl-20 ta’ Settembru 2019 – Teva vs Il-Kummissjoni u EMA

11.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/67
            
         
      Rikors ippreżentat fl-20 ta’ Settembru 2019 – Teva vs Il-Kummissjoni u EMA
      (Kawża T-628/19)
      (2019/C 383/76)
      Lingwa tal-kawża: l-Ingliż
      
         Partijiet
      
      
         Rikorrent: Teva BV (Haarlem, il-Pajjiżi l-Baxxi) (rappreżentanti: T. de la Mare, QC, R. Mehta, Barrister u G. Morgan, Solicitor)
      
         Konvenuti: Il-Kummissjoni Ewropea u L-Aġenzija Ewropea għall-Mediċini
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni C (2019)5393 tal-11 ta’ Lulju 2019 li tiċħad it-tqegħid fis-suq skond ir-Regolament (KE) Nru 726/2004 (1) tal-Parlament Ewropew u tal-Kunsill għal “Cabazitaxel Teva - cabazitaxel”, prodott mediċinali għall-użu mill-bniedem (iktar ’il quddiem id-“Deċiżjoni”), sa fejn din tapplika għar-rikorrenti, u
               
            
                  —
               
               
                  tikkundanna lill-konvenuti għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-allegazzjoni li l-Kummissjoni naqset milli tapplika korrettament il-kunċett ta’ “awtorizzazzjoni globali għall-marketing [ta’ tqegħid fis-suq]” fis-sens tad-Direttiva 2001/83 tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (ĠU Edizzjoni Speċjali bil-Malti, Kapitolu 13, Vol. 27, p. 69), b’mod partikolari l-kunċett ta’ prodotti mediċinali “derivattivi” fl-Artikolu 10(2)(b) ta’ din id-direttiva.
               
            
                  2.
               
               
                  It-tieni motiv ibbażat fuq l-allegazzjoni li l-Kummissjoni u l-EMA kisru l-prinċipju ta’ ekwità proċedurali u d-dritt tar-rikorrenti għal amministrazzjoni tajba, b’mod partikolari billi invertiet l-oneru tal-prova fuq l-applikanti għal awtorizzazzjoni ta’ tqegħid fis-suq ta’ prodotti mediċinali ġeneriċi, bi ksur tal-leġiżlazzjoni tal-Unjoni f’dan il-qasam.
               
            
                  3.
               
               
                  It-tielet motiv ibbażat fuq l-allegazzjoni li permezz ta’ dan l-aġir il-Kummissjoni kisret ukoll il-prinċipju ta’ trattament ugwali billi trattat lill-applikant b’mod differenti mid-detentur tal-awtorizzazzjoni ta’ tqegħid fis-suq għall-Jevtana®/docetaxel.
               
            
         (1)  Ir-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (ĠU Edizzjoni Speċjali bil-Malti, Kapitolu 13, Vol. 34, p. 229)